་དངོས་
ལ་ལྔ། ངོ་བོ་ཐུགས་རྗེ་ནུས་པའི་རྟེན་འབྲེལ་གྱིས་རིག་པ་བོན་ཉིད་དུ་རྟོགས་ཤིང་སྨིན་པ་ཡིན་ལ། ངེས་ཚིག་རིག་པ་བོན་
ཉིད་དུ་ངོ་སྤྲད་པས་ན་ཡང་གསང་དབང་ངོ་། །དབྱེ་བ་དཀྱིལ་འཇུག་རིག་པའི་རྩལ་དབང་། ཐོག་བབ་ངོ་སྤྲད། རྗེས་
གནང་ལུང་བསྟན་ནོ། །དགོས་པ་རིག་པའི་རྒྱལ་པོ་རང་དབང་གི་ཐོབ་པས་སྨྲ་བསམ་བརྗོད་མེད་དོན་དམ་ཆེན་པོའི་
དབང་ཐོབ་པ་དང་། རྫོགས་པ་ཆེན་པོའི་ལམ་ཐ་དག་ལ་བསྒོམ་པ་དབང་བའོ། །ལྔ་པ་བསྐུར་ཚུལ་ལ་བཞི། ཡེ་ཤེས་
དཀྱིལ་འཇུག་གི་དབང་། རིག་པ་རྩལ་རྫོགས་ཀྱི་དབང་། ཐོག་བབ་ངོ་སྤྲད་ཀྱི་དབང་། རྗེས་གནང་ལུང་ བསྟན་གྱི་
དབང་བསྐུར་པའོ། །དང་པོ་ལ་གཉིས། གཟུགས་སྐུའི་དཀྱིལ་འཁོར་དུ་འཇུག་པ་དང་། བོན་སྐུའི་དཀྱིལ་འཁོར་དུ་
འཇུག་པའོ། །དང་པོ་ལ། སློབ་བུ་རྣམས་འདུག་ལ་ལག་པ་གཡོན་པའི་ལག་མགོ་མཆན་འོག་གཡས་སུ་བཅུག །ལག་པ་
གཡས་པའི་ལག་མགོ་སྒྱིད་ཁུག་གཡས་སུ་བཅུག །རྐང་པ་གཡས་པའི་རྐང་མགོ་གཡོན་གྱི་ནང་དུ་བཞག་པུས་གཡོན་
258

རྫོགས་ཆེན་སྐུ་གསུམ་རང་ཤར་གྱི་ཁྲིད་དང་སྒྲུབ་སྐོར།
གྲུ་མོ་གཡོན་པའི་ཁུད་དུ་བཅུག་ནས་ཁ་ཤར་དུ་བལྟ། བླ་མས། ཨེ་མ་སྐལ་བ་ལྡན་པ་སྙིང་གི་བུ།། ཤར་
ཕྱོགས་ན་མངོན་པར་དགའ་བའི་ཞིང་ཁམས་མཛེས་ཤིང་ཉམས་དགའ་བ་ཡིད་དུ་
འོང་བ་ན། བདེར་གཤེགས་གསལ་བ་རང་བྱུང་ཞེས་བྱ་བ་སྐུ་མདོག་སེར་པོ། ཡུམ་
ས་ཡི་ལྷ་མོ་དང་གཉིས་སུ་མེད་པར་རིན་པོ་ཆེའི་རྒྱན་གྱིས་བརྒྱན་པ། འཁོར་རྡུལ་
གཅིག་གི་སྟེང་ན་རྡུལ་སྙེད་ཀྱི་སངས་རྒྱས་ཇི་སྙེད་བཞུགས་པ་ལ་སྐུའི་སྒོ་ནས་བོན་
སྟོན་ཞིང་འཁོར་རང་རང་གིས་ཉེ་འཁོར་ལ་བོན་སྟོན་པ་ཡོད་དོ། །བུ་ཁྱོད་ཤར་ཕྱོགས་
ཀྱི་ཞིང་ཁམས་སུ་རྩལ་ཆེན་སེང་གེའི་ལྟ་སྟངས་ཀྱིས་ལྟོས་ལ། འགྱུར་བ་མེད་པའི་
ཏིང་ངེ་འཛིན་གྱིས་བསྐྱོད་ཅིག །ཨ་ཨ་ཨཿ ཞེས་བརྗོད་དོ། །སློབ་བུ་དེས་རྩལ་ཆེན་སེང་
གེའི་ལྟ་སྟངས་ཞེས་བྱ་བ་ཞེ་སྡང་རང་གྲོལ་གྱི་ལྟ་སྟངས་ཤར་དུ་གཟིར་ལ། འགྱུར་
བ་མེད་པའི་ཏིང་འཛིན་ཞེས་བྱ་བ་རང་ལུས་གསེར་གྱི་གཡུང་དྲུང་འདོམ་གང་པ་
ཞིག་ཏུ་གྱུར་ནས་ཤར་ཕྱོགས་སུ་བྱ་འཕུར་བ་ལྟར་སོང་བར་བསམ་ལ། ཤར་དུ་ཐེབ་གསུམ་
མཆོངས་སོ། །དེ་ནས་སློབ་བུའི་ལག་པ་གཉིས་སྙིང་ཁར་བསྣོལ་ལ་སོར་མོས་ནུ་མ་གཡས་གཡོན་གནོན། རྐང་མཐིལ་
གཉིས་སྤྲད་ལ་འདུག་ཅིང་ཁ་བྱང་དུ་ལྟ། བླ་མས། ཨེ་མ་སྐལ་བ་དང་ལྡན་པ་སྙིང་གི་བུ། བྱང་ཕྱོགས་
ན་ལས་རབ་རྫོགས་པའི་ཞིང་ཁམས་མཛེས་ཤིང་ཉམས་དགའ་བ་ཡིད་དུ་འོང་བ་
ན། བདེར་གཤེགས་དགེ་ལྷ་གར་ཕྱུག་ཅེས་བྱ་བ་སྐུ་མདོག་ལྗང་གུ་ཡུམ་རླུང་གི་ལྷ་
མོ་དང་གཉིས་སུ་མེད་པར་རིན་པོ་ཆེའི་རྒྱན་གྱིས་བརྒྱན་པ། འཁོར་རྡུལ་གཅིག་གི་
སྟེང་ན་རྡུལ་སྙེད་ཀྱི་སངས་རྒྱས་ཇི་སྙེད་བཞུགས་པ་ལ་ཡོན་ཏན་གྱི་སྒོ་ནས་བོན་སྟོན་
ཞིང་། འཁོར་རང་རང་གིས་ཉེ་འཁོར་ལ་བོན་སྟོན་པ་ཡོད་དོ། །བུ་ཁྱོད་བྱང་ཕྱོགས་
ཀྱི་ཞིང་ཁམས་སུ་ངར་ཆེན་འབྲུག་གི་ལྟ་སྟངས་ཀྱིས་ལྟོས་ལ། ཐོགས་པ་མེད་པའི་
ཏིང་ངེ་འཛིན་གྱིས་བསྐྱོད་ཅིག །ཨ་ཨ་ཨཿ ཞེས་བརྗོད་དོ། །སློབ་བུ་དེས་ངར་ཆེན་འབྲུག་
གི་ལྟ་སྟངས་ཞེས་བྱ་བ་ང་རྒྱལ་རང་གྲོལ་གྱི་ལྟ་སྟངས་བྱང་དུ་གཟིར་ལ། ཐོགས་པ་
259

ཀུན་མཁྱེན་ཤར་རྫ་པ་བཀྲ་ཤིས་རྒྱལ་མཚན་གྱི་གསུང་འབུམ།
མེད་པའི་ཏིང་འཛིན་ཞེས་བྱ་བ་རང་ལུས་རིན་པོ་ཆེའི་འཁོར་ལོ་གྲུ་གང་པ་ཞིག་
ཏུ་གྱུར་ནས་བྱང་ཕྱོགས་སུ་མདའ་འཕེན་པ་ལྟར་སོང་པར་བསམ་ལ། བྱང་དུ་ཐེབ་
གསུམ་མཆོངས་སོ། །དེ་ ནས་སློབ་བུ་རྣམས་ཀྱིས་རྐང་པ་གཉིས་ཀྱི་ལུང་བུ་གཤིབ་སྟེ་འདུག །ལག་པ་གཡས་པའི་སོར་
མོས་འཕྲག་གཡས་གནོན། ལག་པ་གཡོན་གྱི་སོར་མོས་འཕྲག་གཡོན་གནོན། གྲུ་མོ་གཉིས་རྒྱང་ལ་ཁ་ནུབ་ཏུ་ལྟ། བླ་
མས། ཨེ་མ་སྐལ་བ་ལྡན་པ་སྙིང་གི་བུ། ནུབ་ཕྱོགས་ན་བདེ་བ་ཅན་གྱི་ཞིང་ཁམས་མཛེས་
ཤིང་ཉམས་དགའ་བ་ཡིད་དུ་འོང་བ་ན། བདེར་གཤེགས་བྱེ་བྲག་དངོས་མེད་ཅེས་
བྱ་བ་སྐུ་མདོག་དམར་པོ། ཡུམ་མེ་ཡི་ལྷ་མོ་དང་གཉིས་སུ་མེད་པར་རིན་པོ་ཆེའི་རྒྱན་
གྱིས་བརྒྱན་པ། འཁོར་རྡུལ་གཅིག་གི་སྟེང་ན་རྡུལ་སྙེད་ཀྱི་སངས་རྒྱས་ཇི་སྙེད་བཞུགས་
པ་ལ་གསུང་གི་སྒོ་ནས་བོན་སྟོན་ཞིང་། འཁོར་རང་རང་གི་ཉེ་འཁོར་ལ་བོན་སྟོན་པ་
ཡོད་དོ། །བུ་ཁྱོད་ནུབ་ཕྱོགས་སུ་རླབས་ཆེན་ཁྱུང་གི་ལྟ་སྟངས་ཀྱིས་ལྟོས་ལ། ཆགས་
པ་མེད་པའི་ཏིང་འཛིན་གྱིས་བསྐྱོད་ཅིག །ཨ་ཨ་ཨ། ཞེས་བརྗོད་དོ། །སློབ་བུ་དེས་རླབས་
ཆེན་ཁྱུང་གི་ལྟ་སྟངས་ཞེས་བྱ་བ་འདོད་ཆགས་རང་གྲོལ་གྱི་ལྟ་སྟངས་ནུབ་ཏུ་གཟིར་
ལ། ཆགས་པ་མེད་པའི་ཏིང་འཛིན་ཞེས་བྱ་བ་རང་ལུས་རིན་པོ་ཆེའི་པདྨ་མཐོ་གང་
པ་ཞིག་ཏུ་གྱུར་ནས་ནུབ་ཏུ་ཐོག་འཕེན་པ་ལྟར་སོང་བར་བསམ་ལ། ནུབ་ཏུ་ཐེབ་གསུམ་
མཆོངས་སོ། །དེ་ནས་སློབ་བུ་སྔར་ལྟར་འདུག་ལ་ལག་སོར་གཉིས་ཀྱིས་རྐེད་པ་བརྟེན་ལ་གྲུ་མོ་རྒྱང་ཞིང་ཁ་ལྷོ་རུ་ལྟ། བླ་
མས། ཨེ་མ་སྐལ་བ་དང་ལྡན་པ་སྙིང་གི་བུ། ལྷོ་ཕྱོགས་ན་དཔལ་དང་ལྡན་པའི་ཞིང་
ཁམས་མཛེས་ཤིང་ཉམས་དགའ་བ་ཡིད་དུ་འོང་བ་ན། བདེར་གཤེགས་དགའ་བ་
དོན་གྲུབ་ཅེས་བྱ་བ་སྐུ་མདོག་སྔོན་པོ། ཡུམ་ཆུ་ཡི་ལྷ་མོ་དང་གཉིས་སུ་མེད་པ་
ན་པོ་ཆེས་རྒྱན་གྱིས་བརྒྱན་པ། འཁོར་རྡུལ་གཅིག་གི་སྟེང་ན་རྡུལ་སྙེད་ཀྱི་སངས་
རྒྱས་ཇི་སྙེད་བཞུགས་པ་ལ་ཕྲིན་ལས་ཀྱི་སྒོ་ནས་བོན་སྟོན་ཞིང་། འཁོར་རང་རང་
གི་ཉེ་འཁོར་ལ་བོན་སྟོན་པ་ཡོད་དོ། །བུ་ཁྱོད་ལྷོ་ཕྱོགས་སུ་ཤུགས་ཆེན་རྟ་ཡི་ལྟ་སྟངས་
260

རྫོགས་ཆེན་སྐུ་གསུམ་རང་ཤར་གྱི་ཁྲིད་དང་སྒྲུབ་སྐོར།
ཀྱིས་ལྟོས་ལ་རྩོལ་བ་མེད་པའི་ཏིང་འཛིན་གྱིས་བསྐྱོད་ཅིག །ཨ་ཨ་ཨཿ ཞེས་བརྗོད་དོ།
སློབ་བུ་དེས་ཤུགས་ཆེན་རྟ་ཡི་ལྟ་སྟངས་ཞེས་བྱ་བ་ཕྲག་དོག་རང་གྲོལ་གྱི་ལྟ་སྟངས་
གཟིར་ལ། རྩོལ་བ་མེད་པའི་ཏིང་འཛིན་ཞེས་བྱ་བ་རང་ལུས་རིན་པོ་ཆེ་ཁྱུད་གང་
པ་ཞིག་ཏུ་གྱུར་ནས་ལྷོ་ཕྱོགས་སུ་གློག་འཁྱུག་པ་ལྟར་སོང་བར་བསམ་ལ། ལྷོ་རུ་ཐེབ་གསུམ་
མཆོངས་སོ། །དེ་ནས་སློབ་བུ་དེས་ཐལ་མོ་སྤྱི་བོར་བཞག་གྲུ་མོ་རྒྱང་ལ་ལུས་ས་ལ་འདུག་ཅིང་མིག་བར་སྣང་ལ་བལྟ།
བླ་མས། ཨེ་མ་སྐལ་བ་དང་ལྡན་པ་སྙིང་གི་བུ། དབུས་ཕྱོགས་ན་སྡུག་པོ་བཀོད་པའི་ཞི
ང་ཁམས་མཛེས་ཤིང་ཉམས་དགའ་བ་ཡིད་དུ་འོང་བ་ན། བདེར་གཤེགས་ཀུན་
སྣང་ཁྱབ་པ་ཞེས་བྱ་བ་སྐུ་མདོག་དཀར་པོ། ཡུམ་ནམ་མཁའི་ལྷ་མོ་དང་གཉིས་སུ་
མེད་པར་རིན་པོ་ཆེའི་རྒྱན་གྱིས་བརྒྱན་པ། འཁོར་རྡུལ་གཅིག་གི་སྟེང་ན་རྡུལ་སྙེད་
ཀྱི་སངས་རྒྱས་ཇི་སྙེད་ལ་ཐུགས་ཀྱི་སྒོ་ནས་བོན་སྟོན་ཞིང་། འཁོར་རང་རང་གི་ཉེ་
འཁོར་ལ་བོན་སྟོན་ཞིང་ཡོད་དོ། །བུ་ཁྱོད་དབུས་ཕྱོགས་ཀྱི་ཞིང་ཁམས་སུ་སྟོབས་
ཆེན་གླང་པོའི་ལྟ་སྟངས་ཀྱིས་ལྟོས་ལ། ནུབ་པ་མེད་པའི་ཏིང་ངེ་འཛིན་གྱིས་བསྐྱོད་
ཅིག །ཨ་ཨ་ཨ་ཞེས་བརྗོད་པས། སློབ་བུ་དེས་སྟོབས་ཆེན་གླང་པོའི་ལྟ་སྟངས་ཞེས་
བྱ་བ་གཏི་མུག་རང་གྲོལ་གྱི་ལྟ་སྟངས་བར་སྣང་ལ་གཟིར་ལ། ནུབ་པ་མེད་པའི་
ཏིང་འཛིན་ཞེས་བྱ་བ་རང་ལུས་རིན་པོ་ཆེའི་རྒྱལ་མཚན་ཚོན་གང་པ་ཞིག་ཏུ་གྱུར་
ནས་སྐར་མདའ་ཡལ་བ་ལྟར་སོང་བར་བསམ་ལ། གནམ་ལ་ཐེབ་གསུམ་མཆོངས་སོ། །གཉིས་
པ་བོན་སྐུའི་དཀྱིལ་འཁོར་དུ་འཇུག་པ་ལ། སློབ་མ་རྣམས་ཆ་ལུགས་ལྔ་ལྡན་གྱི་ཕྱག་རྒྱ་བྱ་ལ། སངས་རྒྱས་ཀྱི་ས་ན་ཡོད་
པའི་སྤྱན་ལྔ་ཁྱད་པར་ཅན་ཐོབ་པའི་རྟེན་འབྲེལ་དུ་མིག་གྱེན་ཐུར་གཡས་གཡོན་ཐད་དྲང་དུ་བལྟ་ལ། བླ་མས། ཨེ་མ་
སྐལ་བ་དང་ལྡན་པ་སྙིང་གི་བུ། གཟུགས་ སྐུ་དེ་ལས་འདས་པའི་ཕ་རོལ་ན་དེ་དག་
གི་འཆར་གཞིར་གྱུར་པ་རང་གི་རིག་པ་བསམ་ངོ་དང་བྲལ་བའི་ངོ་བོ། །ཡེ་ཤེས་
ཐིམ་ལ་མ་རྨུགས་པ། གང་དུའང་མ་ཕྱེ་བའི་བོན་ཉིད་ཚད་མེད་དཔག་ཏུ་མེད་པ་
261

ཀུན་མཁྱེན་ཤར་རྫ་པ་བཀྲ་ཤིས་རྒྱལ་མཚན་གྱི་གསུང་འབུམ།
དམིགས་སུ་མེད་པ་བཞུགས་ཀྱི། བུ་ཁྱོད་འགྲོ་ས་མེད་པའི་གཤིས་ལ་འགྲོ་མཁན་
་གདར་ཆོད་ལ་ཞོག་ཅིག་རིག་སྟོངས་སུ་ཤེས་པ་གནད་ཚུགས་ཤིག
།མ་འགགས་
པར་འགྱུར་བས་རྩལ་སྦྱངས་ཤིག །ཡེ་ཤེས་སུ་གསལ་བས་ལམ་སྦྱོངས་ཤིག །སྣ་
ཚོགས་སུ་འཆར་བ་ལ་མ་ཞེན་ཅིག །མཉམ་ཉིད་མཐའ་བྲལ་གྱི་ངང་དུ་ཨ་ཨ་ཨཿ
ཞེས་བརྗོད་དོ། །སློབ་བུ་དེས་བོན་སྐུ་བློ་འདས་ཀྱི་ངང་དུ་མཉམ་པར་བཞག་གོ །གཉིས་པ་རིག་པའི་རྩལ་དབང་བསྐུར་
བ་ལ། སློབ་མ་རྣམས་སྒོ་གསུམ་བཞུགས་སྟངས་དང་ལྟ་སྟངས་ཀྱི་གནད་འཆུན་དུ་བཅུག །འོད་གསལ་ཐོད་རྒལ་གྱི་
གནད་མཚོན་པར་བྱས་ལ། ཀྱེ་ཀྱེ་སྐལ་བ་དང་ལྡན་པ་སྙིང་གི་བུ། སྙིང་མཆོང་གུར་སྨུག་
པོ་ཤེལ་གྱི་ཁ་བད་ཅན་གྱི་ནང་དུ་གནས་པ་གཞིའི་སྒྲོན་མ་ཞེས་བྱ་བ། ངོ་བོ་རང་
བཞིན་ཐུགས་རྗེས་མཚོན་པར་བཞུགས་ཏེ། དེར་ཡང་ངོ་བོའི་ཆ་ནས་སྟོང་པ།
རང་བཞིན་གྱི་ཆ་ནས་གསལ་བ། ཐུགས་རྗེའི་རྩལ་ལས་སྐུ་དང་ཡེ་ཤེས་དབྱེར་མེད་
བུམ་ནང་གི་སྒྲོན་མེ་ལྟར་གསལ་བའི་འོད་གདངས་ཤེལ་བུག་ཅན་ལས་འཐོན་ཏེ་སྒྲོན་
མ་བཞིའི་རང་བཞིན་དུ་གསལ་བའོ། །ཅི་ལྟར་ན་ཕྱི་དབྱིངས་ནམ་མཁའི་ཀློང་གསལ་
ལ་གོ་འབྱེད་པའི་དཀྱིལ་དུ་རིག་པ་ཐིམ་པ་ལྟར་གཏད་པས། འོད་གདངས་སྔོ་རབ་
ཤིན་ཏུ་དག་པ་ཞིག་ཐོག་མར་སྣང་ལ། དེ་ལས་སྣང་བ་མཆེད་པའི་ཚུལ་དུ་འོད་ལྔའི་
གདངས་ཁ་དོག་ལྔ་པ་ཟ་འོག་ཁ་ཕྱེ་བ་ལྟ་བུར་གསལ་བ་ནི་ནང་གི་དབྱིངས་ཕྱི་རུ་
གསལ་བ་སྟེ་དབྱིངས་རྣམ་དག་གི་སྒྲོན་མ་ཞེས་བྱའོ། །དེའི་ནང་དུ་ལས་ཀྱི་རླུང་དག་
པའི་ཆ་ལས་བྱུང་བའི་ཐིག་ལེ་སྟོང་པའི་སྒྲོན་མ་ཀོ་མོའི་ཆུ་ལ་རྡོ་བོར་བའི་རྣམ་པས་
མཚོན་པའི་ཐིག་ཟླུམ་འོད་ལྔའི་མུ་ཁྱུད་ཅན་ལ་སོགས་པར་སྣང་ཞིང་དེར་རྒྱང་ཞགས་
གཟིགས་སྟངས་ཀྱིས་གཅུན་པས་ནང་གི་རིག་པ་ཤིན་ཏུ་དྭངས་ལ་ཡུལ་མེད་པ་ཞིག་
ཉམས་སུ་མྱོང་བ་དེ་ནི་ཤེས་རབ་རང་བྱུང་གི་སྒྲོན་མའི་ངོ་བོ་ཡིན་ནོ། །དེ་ལས་ཡུལ་
ཤེས་ཀྱི་ཤེས་རབ་རྣོ་ལ་མྱུར་བ་དང་། བོན་གྱི་ཚིག་དོན་ཀློང་རྡོལ་དུ་འཆར་བ་ནི་
262

རྫོགས་ཆེན་སྐུ་གསུམ་རང་ཤར་གྱི་ཁྲིད་དང་སྒྲུབ་སྐོར།
དེའི་རྩལ་ཡིན་ནོ། །དེ་ལས་ལྷག་མཐོང་གི་རིག་པ་ལུ་གུ་རྒྱུད་མུ་ཏིག་བསྟར་ལ་བརྒྱུས་
པའམ། གསེར་སྐུད་ལྡིང་བ་ལྟར་སྣང་བ་ལ་ཤེས་རབ་ཀྱི་གདངས་ཞེས་བྱ་སྟེ། ངོ་བོ་
གཅིག་ལ་ལྡོག་པ་གསུམ་གྱིས་དབྱེ་བ་ངོས་ཟིན་པར་བྱའོ། །དེས་ན་དེ་བཞིན་གཤེགས་
པ་ཐམས་ཅད་ཀྱི་སྐུ་གསུང་ཐུགས་བོན་ཉིད་མངོན་དུ་མཐོང་ནས་རིག་པ་རྩལ་གྱི་
དབང་ཆེན་ཐོབ་པ་ཡིན་ནོ། །དེ་ཡང་རིག་པའི་ཡེ་ཤེས་ཀུན་ཏུ་སྣང་བས་ཀུན་སྣང་
ཁྱབ་པ། འོད་གསལ་བས་གསལ་བ་རང་བྱུང་། སྐྱོན་གྱིས་མ་གོས་པའི་དགེ་ལྷ་གར་
ཕྱུག །མ་འགགས་པས་བྱེ་བྲག་དངོས་མེད། མ་བཙལ་རང་ལ་གྲུབ་པས་དགའ་
བ་དོན་འགྲུབ་སྟེ། རིགས་ལྔའི་སངས་རྒྱས་རྣམས་ཀྱི་ཞལ་མངོན་སུམ་དུ་མཐོ
བའོ། དེའི་ཡེ་ཤེས་ཀྱང་རིག་པ་དྲི་མེད་དུ་མཐོང་བ་མེ་ལོང་། འོད་གསལ་དང་ངོ་
བོ་གཉིས་སུ་མི་ཕྱེད་པས་མཉམ་ཉིད། བྱེ་བྲག་མ་འདྲེས་པར་འཆར་བས་སོར་རྟོགས།
མ་བཙལ་ལྷུན་གྱིས་གྲུབ་པས་བྱ་གྲུབ། ཡེ་སྟོང་རྩ་བ་བྲལ་བས་སྟོང་ཉིད་ཡེ་ཤེས་ཏེ་
རྣམ་པ་ལྔའི་རང་བཞིན་ནོ། །ངོ་བོ་འཕོ་འགྱུར་མེད་པས་གཡུང་དྲུང་།། ཡོན་ཏན་ཕུན་
སུམ་ཚོགས་པས་རིན་ཆེན།། སྣང་བ་ལ་སྐྱོན་གྱིས་མ་གོས་པས་པདྨ་། དེ་གོམས་པ་ལས་
ལྷག་མེད་གྲུབ་པར་ཐོགས་པ་མེད་པས་འཁོར་ལོ། །སངས་རྒྱས་གཤེགས་ཤུལ་ཡིན་
པས་དེ་བཞིན་རིགས་སོ། །འོད་གསལ་དེ་དག་དྲི་མ་མེད་པས་དཀར་པོ། ཡོན་
ཏན་རྫོགས་པས་སེར་པོ།། མ་བཙལ་བཞག་པས་དམར་པོ།། བྱ་རྩལ་རྫོགས་པས་ལྗང་
གུ །མི་འགྱུར་བརྟན་པས་མཐིང་གའོ། །རླུང་ལྔར་གནས་པའི་ཚུལ་ཡང་༎ འོད་
གསལ་གྱི་སྣང་བའི་ཡེ་ཤེས་ཀྱི་དྲོད་དང་མ་བྲལ་བས་མེ་མཉམ་གྱི་རླུང་། འཁོར་
འདས་ཀྱི་སྲོག་འཛིན་པས་སྲོག་འཛིན་པའི་རླུང་། འཁོར་འདས་དྭངས་སྙིགས་འབྱེད་
པས་དྭངས་སྙིགས་འབྱེད་པའི་རླུང་། ཀུན་ལ་སྙོམས་པར་བརྡལ་བས་ཁྱབ་བྱེད་ཀྱི་
རླུང་། འཁོར་བའི་སྲོག་ཆད་ནས་མྱ་ངན་ལས་འདའ་བར་བྱེད་པས་སྙིང་རྗེ་མེད་པ་
263

ཀུན་མཁྱེན་ཤར་རྫ་པ་བཀྲ་ཤིས་རྒྱལ་མཚན་གྱི་གསུང་འབུམ།
བསྐལ་པ་ལས་ཀྱི་རླུང་ངོ་། །ཤེས་རབ་ལྔར་གནས་པའང་འོད་གསལ་གྱི་བོན་ཉིད་
རྟོགས་མ་རྟོགས་ལས་འཁོར་འདས་གཉིས་སུ་འབྱེད་པས་འབྱེད་པའི་ཤེས་རབ།
ཉམས་གོང་འཕེལ་ལ་སོགས་ཏེ་ཡེ་ཤེས་ཀྱི་རྩལ་སྣང་སྡུད་པས་སྡུད་པའི་ཤེས་རབ།
ཀུན་ལ་ཁྱབ་པས་ཁྱབ་བྱེད་ཀྱི་ཤེས་རབ། འོད་སྣང་འགྲོ་འོང་དང་བཅས་པས་བསྐྱོད་
པས་བསྐྱོད་པའི་ཤེས་རབ། དེ་ཉིད་རྟོགས་ན་འཁོར་བ་ལས་སྒྲོལ་བས་སྒྲོལ་བའི་
ཤེས་རབ་སྟེ་ལྔ་ཚན་དྲུག་གི་བདག་ཉིད་རྣམས་ཀྱང་ངང་ལ་གནས་པ་ལམ་མཐར་
ཕྱིན་པས་འབྲས་བུ་བོན་ཉིད་དུ་གྲུབ་པའོ། །ཞེས་བཤད་དོ། །གསུམ་པ་ཐོག་བབ་ངོ་སྤྲོད་ཀྱི་དབང་
བསྐུར་བ་ལ། སློབ་བུས་རིག་པའི་ངང་སྐྱོང་ལ། བླ་མས། ཨེ་མ་སྐལ་བ་དང་ལྡན་པའི་བུ་ཁྱོད། རང་
རིག་ཀུན་ཏུ་བཟང་པོའི་ཞལ་མཐོང་བར་འདོད་ན། སོ་པའི་མིག་བཏོན་ལ། དམུ་
ལོང་ལ་སོ་པ་བཅོལ། ཅི་ཡང་མ་མཐོང་བ་དེ་ཀུན་ཏུ་བཟང་པོའི་ཞལ་མཐོང་བ་ཡིན་
ནོ། །འཕྲིན་པའི་ལྕེ་བཅད་ལ། ལྐུགས་པ་ལ་འཕྲིན་པ་བཅོལ། བརྗོད་པ་དང་བྲལ་
བ་དེ་ཀུན་ཏུ་ བཟང་པོས་གསུང་ཐོས་པ་ཡིན་ནོ། །བང་ཆེ་བའི་རྐང་པ་བཅག་ལ།
ཞ་བ་ལ་བང་ཆེན་བཅོལ། གང་དུའང་འགྲོ་མཁན་དང་འདུག་མཁན་མེད་པ་བརྗོད་
པ་དང་བྲལ་བ་དེ་ཀུན་ཏུ་བཟང་པོས་གཏན་སྲིད་ཟིན་པ་ཡིན་ནོ། །གྲོས་མཁན་
གྱི་སྙིང་བ